Diari Oficial de la Generalitat Valenciana


Sumari del DOGV 3316, del 26-08-1998 (1998/6299)

RESOLUCIÓ de 29 de juny de 1998, del director general d'Obres Públiques, per la qual s'acorda la publicació de la concessió administrativa atorgada a la Confraria de Pescadors de Dénia, per a l'ocupació de local regulador per a la venda de peix al port de Dénia.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3316

Data del DOGV
:   26-08-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/6299


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 29 de juny de 1998, del director general d'Obres Públiques, per la qual s'acorda la publicació de la concessió administrativa atorgada a la Confraria de Pescadors de Dénia, per a l'ocupació de local regulador per a la venda de peix al port de Dénia. [1998/X6299]
  
Per Resolució de la Direcció General d'Obres Públiques de 23 d'abril de 1998, s'atorgà a la Confraria de Pescadors de Dénia concessió administrativa per a l'ocupació de local regulador per a la venda de peix al port de Dénia, d'acord amb les condicions que s'indiquen en els plecs inserits a continuació:
  
I. Plec de condicions generals
  
Aprovat per Ordre d'1 d'agost de 1996, del conseller d'Obres Públiques, Urbanisme i Transports, i publicat en el DOGV del 16 de setembre de 1996.
  
II. Plec de condicions particulars
  
1a) Termini
  
Aquesta concessió s'atorga pel termini de 5 anys, prorrogable anualment a la tàcita fins un màxim, incloent-hi els cinc anys inicials, de deu anys, a comptar des de l'endemà al de la data de notificació de la resolució d'atorgament d'aquesta.
  
2a) Fiança definitiva
  
El titular de la concessió està obligat a constituir en la Tresoreria de la Generalitat Valenciana una fiança definitiva per import de set-centes vint-i-quatre mil sis-centes onze pessetes (724.611 PTA), equivalent a l'import del cànon anual, del compliment de la qual donarà coneixement a aquesta administració.
  
3a) Cànon
  
El titular de la concessió abonarà en concepte de cànon i en les condicions fixades en el plec de condicions generals, les següents quantitats:
  
a) Per ocupació de superfície: 581.355 PTA/any.
  
b) Per activitat comercial: 143.256 PTA.
  
Total cànon anual: 724.611 PTA.
  
4a) Revisió del cànon
  
El cànon podrà ser revisat per l'administració transcorreguts tres anys de la vigència de la concessió, adaptant-lo a les variacions que tinga el IPC durant el dit període.
  
Successivament cada tres anys es podrà repetir aquesta revisió amb els mateixos criteris.
  
5a) Conservació i manteniment de local
  
La conservació i el manteniment del local serà obligació del concessionari, que l'haurà de mantindre en tot moment en perfectes condicions d'ús. A més, qualsevol actuació que es derive de la resta d'autoritzacions necessàries per al desenvolupament de l'activitat seran d'execució obligatòria per part del concessionari.
  
6a) El concessionari estarà obligat a complir tota la normativa existent necessària per al desenvolupament de l'activitat.
  
III. Prescripcions per a les obres
  
Les obres es realitzaran d'acord amb el projecte redactat a l'efecte per l'enginyer agrònom, senyor José Ignacio Saldaña Moratal, col·legiat núm. 1.248.
  
La fiança per obres, independent de la fiança de la concessió, per a poder donar començament a aquestes, es fixa en un 5% del valor de les obres i la quantitat total és de 380.493 PTA.
  
Prèviament al començament de les obres s'alçarà una acta de comprovació del replantejament a la qual assistirà un representant del concessionari, el director de les obres, el contractista i l'enginyer tècnic director de l'Àrea de la Nau.
  
Finalitzades les obres, s'alçarà un Acta d'entrega dels béns afectes a la concessió. Aquesta serà realitzada per l'enginyer tècnic director de l'Àrea de la Nau i el concessionari.
  
Aquesta resolució no posa fi a la via administrativa. Contra aquesta es pot interposar recurs ordinari davant el conseller d'Obres Públiques, Urbanisme i Transports, en el termini d'un mes, comptat des de la data de la notificació de la present, sense perjudici de la utilització, per part de l'interessat, de qualsevol altre recurs que estime oportú.